بیرلشمیش میللت‌لر امنیت شوراسی سوریه‌ده تطبیق اولونمایان آتشکس قرارینی گؤروشمک اوچون بو گون توپ‌لانا‌جاق.
فرانسا و اینگیلتره‌نین طلبی اوزرینه ائدیله‌جک قاپا‌لی اوتورومدا، سوریه‌ده 30 گون اینسانی آتشکس قراری‌نین قوه‌یه گیرمسی گؤروشوله‌جک.
اینگیلیس دیپلومات استعفان هیکی، توئیتر حسابین‌دان آپاردیغی بؤلگوده، فرانسا و بیرلشمیش کراللیغین بیرلشمیش میللت‌لر امنیت شوراسی‌نین 2401 نؤمره‌لی قراری‌نین ایجراسی‌نین اوغورسوز اولدوغونو و بو موضوعنو گؤروشمک اوچون عاجیل ایجلاس طلب ائتدیک‌لرینی بیلدیریب.
بمت امنیت شوراسی، 24 فوریه‌ده سوریه‌یه اینسانی یاردیم چات‌دیرماق و خصوصیله رژیم محاصیره‌سی آلتیندا اولان شرق گوتاداکی آغیر خسته و یارا‌لی‌لارین تخلیه اوچون ان آز بیر آی اینسانی آتشکس قراری آلدی و گئجیکمه‌سیزین بو قرارین حیاتا کئچیریلمه‌سینی طلب ائتدی آنجاق طرف‌لر بو قراری هله ده یئرینه یئتیرمیر.
روسیا ایسه بیرلشمیش میللت‌لر امنیت شوراسی قراری‌نین آردین‌دان 27 فوریه آتشکسین هر گون یئرلی واختلا ساعت 09.00-14.00 (تورکیه ساعتی 10.00-15.00) آراسیندا اعتبارلی اولا‌جاق شکیلده باشلادیغینی اعلان ائدیب، رژیمین بونا راعیت ائدجگینی ایره‌لی سورموشدو.
موخالیف‌لرین نظارتین‌دکی شرقی گوتادا تخمینن 400 مین نفر 5 ایلدیر کی، بلوکادا شرایطینده یاشاییر.
شرق غوطه، آستانا موقاویله‌لرینده "گرگین‌لیگی آزالتما بؤلگه‌سی" اعلان ائدیلمه‌سینه باخمایا‌راق، روسیانین قارانتی رولوندا چیخیش ائتدیگی سوریه رژیمی، کئچن ایل آوریل آیین‌دان اعتباراً بؤلگه‌یه یؤنه‌لیک بلوکاداسینی سیخلاشدیریب، سون آیلار سالدیریلارینی شیددتلندیردی.
اینسانی بحرانین درینلشدیگی بؤلگه‌ده، یوزلرجه‌سی عاجیلی وضعیتده، مین‌لرله سیویل خسته تخلیه ائدیلمگی گؤزلییر.
بون‌لارین بیر چوخو اوشاق و یا ایره‌لی مرحله سرطان خسته‌سی.
شرق غوطه‌‌لی چوخ سایدا کؤرپه و اوشاق ایسه آجلیق و ایلاچسیزلیک اوزون‌دن اؤلدو.
